# Duško Vujošević

**Duško Vujošević**|  |
| Asmeniniai duomenys |
| Gimimo data | 1959 m. kovo 3 d. |
| Gimimo vieta | Titogradas, Juodkalnijos LR, Jugoslavijos FLR |
| Mirties data | 2026 m. balandžio 8 d. (67 metai) |
| Mirties vieta | Belgradas, Serbija |
| Klubas |
| Dabar žaidžia |  |
| **Pozicija** | treneris |
| Profesionalūs klubai |
| 0 | 0 |  |
|  Treniruotos komandos |
| 1982–1983 1984–1985 1985–1987 1987–1989 1989–1990 1990–1991 1991–1992 1992–1995 1995–1997 1997–1998 1999–2001 2001–2010 2003 2007–2010 2010 2012–2015 2016–2017 2017–2018 2019–2021 | Belgrado „OKK“ Zemuno „Mladost“ Belgrado „Partizan“ (asist.) Belgrado „Partizan“ Alboletės „Oximesa“ Belgrado „Partizan“ Belgrado „Crvena zvezda“ Brešos „Brescia“ Pistojos „Olimpia“ Pezaro „Victoria Libertas“ Belgrado „Radnički“ Belgrado „Partizan“  Serbija ir Juodkalnija  Juodkalnija Maskvos „CSKA“ Belgrado „Partizan“ Limožo „CSP“  Bosnija ir Hercegovina Klužo Napokos „U-BT“ |
|  |

**Duško Vujoševičius** (serb. *Душко Вујошевић*, 1959 m. kovo 3 d. – 2026 m. balandžio 8 d.) – Juodkalnijos–Serbijos krepšinio treneris, krepšinio funkcionierius.

1976–1982 m. treniravo jaunimo komandas Belgrado „Partizan“ sistemoje. Kaip vyriausiasis treneris debiutavo 1982 m. Belgrado „OKK“ klube. 1985–1987 m. Belgrado „Partizan“ dirbo Vladislavo Lučičiaus asistentu, o 1987 m., būdamas 27-erių, Duško Vujoševičius tapo vyriausiuoju „Partizan“ treneriu (treniravo Želko Obradovičių, Vlade Divacą, Žarko Paspalį ir kt.). Su klubu laimėjo Jugoslavijos lygą ir Koračo taurę. Po nesėkmingo sezono Ispanijos klube „Oximesa“, Vujoševičius grįžo į „Partizaną“. Ten titulų neiškovojo, vėliau dirbo Belgrado „Crvena zvezda“, Italijos klubuose, Belgrado „Radnički“, treniravo Jugoslavijos jaunimo rinktines.

Duško Vujoševičius, 2001 m. grįžęs į „Partizan“ vyriausiojo trenerio pareigas, jose išdirbo iki pat 2010 m. Jis su šiuo klubu 2007, 2008, 2009, 2010 m. laimėjo Adrijos lygą, 2007, 2008, 2009, 2010 m. – Serbijos pirmenybes, 2008–2009 m. sezone Vujoševičius buvo pripažintas metų Eurolygos strategu, o 2010 m. su „Partizan“ Vujoševičius pasiekė Eurolygos finalo ketvertą. 2003 m. treniravo Serbijos ir Juodkalnijos rinktinę Europos čempionate, bet po skaudaus pralaimėjimo ketvirtfinalyje Lietuvai, atleistas. Nuo 2007 m. treniravo Juodkalnijos rinktinę, o po sėkmės su „Partizanu“ Eurolygoje, 2010 m. ėmė treniruoti Maskvos „CSKA“, bet po kelių mėnesių atleistas. 2012–2015 m. paskutinį kartą dirbo „Partizan“ treneriu, tuo pat metu buvo „Partizan“ sporto klubo prezidentu, įsivėlė į ginčus su vyriausybe ir pasitraukė iš klubo. Vėliau dirbo Prancūzijoje, Rumunijoje, treniravo Bosnijos ir Hercegovinos rinktinę.

Vėliau Duško Vujoševičius susirgo diabetu, gangrena. 2022 m. su Serbijos socialdemokratų partija dalyvavo Belgrado savivaldos rinkimuose, bet mandato neiškovojo.

## Pasiekimai

* Koračo taurė: 1989 m.
* Jugoslavijos krepšinio lyga: 1987, 2002, 2003 m.
* Serbijos ir Juodkalnijos krepšinio lyga: 2004, 2005, 2006 m.
* Serbijos krepšinio lyga: 2007, 2008, 2009, 2010, 2013, 2014 m.
* Adrijos lyga: 2007, 2008, 2009, 2010, 2013 m.
* Jugoslavijos krepšinio taurė: 1989, 2002 m.
* Serbijos krepšinio taurė: 2008, 2009, 2010 m.
* Eurolygos metų treneris: 2009 m.
* Europos U-18 čempionatas: auksas – 1988 m.

## Šaltiniai